നാട്ടു കലാകാരന്മാര്ക്ക് നാട്ടുപൊലികയുടെ ആദരം പുന്നശ്ശേരി: അന്താരാഷ്ട്ര ഫോക്ലോര് ദിനാചരണത്തിന്റെ ഭാഗമായി നാട്ടുപൊലിക നാടന്പാട്ടു സംഘത്തിന്റെ ആഭിമുഖ്യത്തില് പുന്നശ്ശേരിയിലെ നാട്ടുകലാകാരന്മാരെയും സാംസ്കാരിക പ്രവര്ത്തകരെയും വീടുകളിലെത്തി ആദരിച്ചു. ഗാനരചയിതാവും ഫോക്ലോര് അക്കാദമി അവാര്ഡ് ജേതാവുമായ ഗിരീഷ് ആമ്ബ്ര ഉദ്ഘാടനം നിര്വഹിച്ചു. നാട്ടുപൊലിക നാടന്പാട്ടു സംഘം ഡയറക്ടര് കോട്ടക്കല് ഭാസ്കരന്, കോ ഓര്ഡിനേറ്റര് സുരേന്ദ്രന് കുട്ടമ്ബുര്, സാംസ്കാരിക പ്രവര്ത്തകന് ശ്രീനി രാമല്ലൂര് എന്നിവര് കലാകാരന്മാരെ ആദരിച്ചു. കോല്ക്കളി, ഓട്ടന് തുള്ളല് ആചാര്യന്മാരായ ആര്.എന് പീറ്റക്കണ്ടി, പ്രഭാകരന് പുന്നശ്ശേരി, സാംസ്കാരിക പ്രവര്ത്തകന് കളരിക്കല് രാഘവന്, നാടകപ്രവര്ത്തകരായ പൂമംഗലത്തു അബ്ദുറഹ്മാന്, അഡ്വ. ടി.കെ. ഉമ്മര്, കവികളായ ടി.കെ ഹസ്സന്, വി.കെ ഗോപാലന്, ലോഹിതാക്ഷന് പുന്നശ്ശേരി, കോല്ക്കളി കലാകാരന്മാരായ കമ്ലേരി രാഘവന്. പാറോല് തനിയന്, വടക്കില്ലത്തു ദാമോദരന്, കവിയും ഗാനരചയിതാവുമായ സുധാകരന് കുട്ടമ്ബൂര്, ഗായകന് ബാലകൃഷ്ണന് കൊട്ടാടിക്കണ്ടി, നാട്ടിപ്പാട്ടുകാരി കണ്ണിപൊയില് ദേവകി, തെയ്യം വാദ്യ കലാകാരന് ചാത്തങ്ങാരി മീത്തല് ഗോപാലന് എന്നിവരെയാണ് ആദരിച്ചത്.